
Motto: 


In omnibus partibus elucet totum. 


Nicolaus Cusanus 


Arche, „început, punct de plecare, principiu, substanță subiacentă ultimă, principiu 

indemonstrabil ultim” , echivalent cu ceea ce Anaximandru”! numea apeiron, nelimitatul, şi 


duplicat în versiunea atomistă şi cea pitagoreică a problemei principiilor (archai) corpurilor fizice 
drept „puteri opuse, dintre care unele capabile să acţioneze iar altele să sufere acțiunea””, se 
regăseşte drept concept explicativ al societăţilor arhaice, în care „prototipurile mitice” sunt 
„reiterate pentru că au fost consacrate ab origine de zei, de strămoşi sau de eroi”, printr-o „repetare 
conştientă a gesturilor paradigmatice”, unde „realitatea este funcţie de imitare a unui arhetip 


> 


celest”. Astfel, după cum explică Mircea Eliade, „revolta împotriva timpului concret, istoric, 


” Francis E. Peters, Termenii filozofiei grecești, Editura Humanitas, Bucureşti, 2007, p. 49. 

°l 610 î.Hr.- 546 î.Hr., reprezentant al Școlii din Milet. 

” Francis E. Peters, op.cit., pp. 50-51. 

” Mircea Eliade, Mitul eternei reîntoarceri (Arhetipuri şi repetare), Editura Univers Enciclopedic, Bucureşti, 1999, 
pp.7-13. 

nostalgia unei reîntoarceri periodice la un timp mitic al originilor” fac ca simbolul, mitul” , ritualul 


să exprime, „cu mijloace care le sunt proprii”, „un sistem complex de afirmaţii coerente asupra 
realităţii ultime a lucrurilor.” 

Înţelesul originar al arhetipurilor este acela de „modele primitive (în filozofia platoniciană)”, 
sau de „imagini arhaice din tezaurul comun al omenirii (în concepția psihanaliştilor”*), lăsând loc 
ideii că toate fiinţele şi lucrurile sunt copiile unor modele arhetipale cereşti.” 

În sfârşit, pentru a încheia succintele explicaţii asupra conceptului, reamintim cuvintele lui 
Corneliu Dan Georgescu: „muzica poate fi considerată un limbaj universal doar în plan arhetipal”. 

Din această perspectivă, vom încerca să reliefăm reperele, deopotrivă componistice şi 
muzicologice, care jalonează activitatea celui pe care conclavul academic clujean îl va sărbători în 
acest an: Vasile Herman. 

„De fiecare dată când se aventura într-o călătorie empirică sau imaginară spre Nordul 
îngheţat, spre Indiile fabuloase sau Africa sahariană, omul antic şi cel medieval nu explorau atât o 
geografie exterioară, ci mai degrabă galeria de imagini şi simboluri din propriul lor inconştient.” 
Similar „psihoistoriei” sau „psihogeografiei” expuse de Corin Braga”, muzica pare a avea acelaşi 
destin atunci când îşi caută sursele şi resursele în folclorul ancestral. 

Delimitată temporal între anul compunerii tripticului Viersurilor de dor (1970) şi data 
zămislirii unei lucrări ce urmează a fi interpretate în primă audiție absolută, Ciaccona (2007 după 
spusele Maestrului, mai veche cu 4 ani, după cum este notat în partitură), perioada investigată este 
definitorie pentru compozitorul şi muzicologul Vasile Herman. Aspectele asupra cărora ne-am 
aplecat sunt coordonate de corespondenţa dintre scrierile teoretice ale maestrului şi realitatea 
estetică a activităţii sale componistice. Anii doctoranturii (1969-1973) s-au materializat într-un 
volum muzicologic de excepţie, Formă şi stil în noua creaţie muzicală românească, nuanţat apoi 
prin fundamentale contribuţii teoretice. 

Preocupat de „raportul între totalitatea formei, a tiparului sonor şi elementele sale 
componente”, Vasile Herman scria: „există [în muzică] două coordonate principale care-i determină 
în ultimă instanță forma: o aşa-numită macrostructură care se referă la elementele morfologice, la 
părțile formei (şi a formei [...] în totalitatea ei), iar pe de altă parte stă aşa-zisa microstructură, care 


se referă la cele mai mici conexiuni motivice ale componentelor tiparului. Problema raportului, a 


” Miturile sunt definite, de către Tudor Vianu, drept „valori cuprinse de reprezentare, adică imagini coadaptate la 
structura valorii (Studii de filozofia culturii, Editura Eminescu, Bucureşti, 1982, p. 40). 

” Ibidem. 

2% „Imagini primordiale”, „reprezentări colective”, „reziduuri arhaice”, după cum le numeşte Carl Gustav Jung. 

” Victor Kernbach, Miturile esenţiale, Editura Ştiinţifică şi Enciclopedică, Bucureşti, 1978, p. 217. 

% Corin Braga, De la arhetip la anarhetip, Editura Polirom, Iaşi, 2006. 

echilibrului sau non-echilibrului dintre aceste două coordonate de bază ale formei este în ultimă 
instanţă o problemă de stil.” 

Citându-l pe Roman Vlad, care afirma că „în unele lucrări contemporane, variaţia structurală 
apare ca metodă esenţială de lucru” iar „forma, ca tot închegat, va fi “pusă în ecuaţie” cu structura ei 


gree 9100 
celulară intimă” 


„ compozitorul apreciază că muzica autohtonă de după 1950 „se încadrează în 
patru mari categorii în ceea ce priveşte raportul existent între formă şi structură: 

1. Lucrări cu o factură tematică evidentă, clădite în forme tradiționale clare, unde 

microstructura se subordonează net morfologiei şi schemei de formă. 

2. Piese de alcătuire similară în care se întrezăreşte o construcţie cu tendinţe de ridicare la un 

rang mai înalt a microstructurii. 

3. Compoziții în care microstructura şi elementul variaţional-structural joacă rol de frunte, 

dar care nu renunţă total la aspectele tematice şi tiparele tradiționale (sau derivate din ele) 

ale formelor. 

4. Forme de factură nou atematică sau cvasi-atematică unde microstructura devine 

preponderentă, subordonând forma, reducând-o la un mod de continuă dezvoltare şi variație 

structurală.” 

Preocupările pentru ceea ce autorul numeşte „raportul existent între structură, morfologie şi 
formă” l-au condus către delimitarea conceptuală dintre „forma-stil, forma-tipar şi forma-mijloc de 
expresie”. 

De aici şi intențiile taxonomice asupra modalităților de „valorificare a latențelor ascunse ale 
cântării tradiționale” în creația cultă, pe care le defineşte conceptual şi le aplică creator, ca 
manifestă şi justificată accedere către stratul arhetipal al muzicii româneşti. 

Vasile Herman identifică analitic „modalitățile specifice de pătrundere a modalului în 
constituirea muzicii (cu organizare serială)”: 

a) „penetraţia formulelor modale în structura seriei” („formule [...] ce alcătuiesc prin 

juxtapunere o serie”); 

b) „variaţia continuă” ce „generează noi profiluri melodice, derivate”; 

c) „suprapunerile armonice, formulele-tronsoane de serie sau seria integrală”, care „nasc [...] 

complexe verticale înrudite cu cele din armonia populară” („acorduri de cvartă-cvintă, terță- 


cvartă, cvarte sau cvinte suprapuse”), „mult mai adecvate spiritului modal decât trisonurile 


clasice” („acorduri specifice care amintesc armoniile de țiitură şi taraf”); 


” Vasile Herman, Raportul dintre formă şi structură în noua creaţie muzicală românească, în: „Lucrări de 
muzicologie” vol. III, Conservatorul de Muzică „G. Dima, Cluj-Napoca”, 1967, p. 43. 

1% bidem, p. 44. 

19 Ibidem, p. 45. 

'% Ibidem, p. 54. 

d) „crearea de moduri total cromatice” („profilul de scară al unor serii creează 


dodecacorduri”).!9 


Cea mai cunoscută dintre lucrările corale ale lui Vasile Herman este tripticul pentru cor mixt 


Viersuri de dor (1971, p.a. Cluj. 5 oct. 1971). Părţile lucrării sunt: 


1. „Dor ţi-a fi” 


Vai! Bădică dor ţi-a fi / N-am cu cine te vesti / Doar pe lună, voie bună / Și pe stele (stele) multă jele / Şi pe 
vânt câte-un cuvânt / Vai! Bădică dor ţi-a fi! 


4, 7 Dor ti-a fi” 


|| 
il 

De factură liric-elegiacă, prima piesă a ciclului prezintă o „combinaţie de sunete intonate 


»105 


aproximativ” şi altele „determinate precis”!%, conformă tipologiei stabilite de Lucian Blaga: „În 


cântecul popular românesc, în doină, în cântecul de dans, în bocete, substanța sonoră e alcătuită în 
$ ans A A i Ste Ja č FI og: . 35106 
mare parte din tonuri intermediare, imprecise, de stăruitoare “nuanţare” a stărilor sufleteşti. 
Declamaţia tipic vocală este combinată cu efecte cvasi-instrumentale de tremolo. Ritmica vie 
urmăreşte topica vorbirii, se substituie melodiei în metrica „elastică” a măsurilor alternative, 
cursivitatea fiind întreruptă de desele coroane, momente de reflecţie. 
De la măsura 20, vocile apar în divisi (7 voci), ultima perioadă subliniază textul, vocile sunt 


tratate ca instrumente de percuție, realizând efecte cerute de text (Și pe vânt câte-un cuvânt), iar 


finalul este o hiperbolă a începutului - Vai! Bădică dor ti-a fil. 


103 Vasile Herman, Formă şi stil în noua creaţie muzicală românească, Editura Muzicală, Bucureşti, 1977, p.105 (între 
paranteze sunt inserate formulările din rezumatul tezei de doctorat). 

104 Lucrare aflată în repertoriul Cappellei Transylvanica, dirijată de Dorin Pop, şi, ulterior, intrată în programele 
Antifoniei, dirijată de Constantin Rîpă. 

1% Doru Popovici, „Simfonia” de Remus Georgescu, „Viersuri de dor” de Vasile Herman, „Suplex Libellus 
Valachorum” de Cornel Tăranu, în revista „Muzica”, nr. 6, 1972. 

1% Lucian Blaga, Trilogia Culturii (Orizont şi stil, Spaţiul mioritic, Geneza metaforei şi sensul culturii), Editura pentru 
Literatură Universală, Bucureşti, 1969, p. 218. 

2. „Dor departe...” 


„Drumul sună / Dor s-adună / Vântul bate / Dor departe...” 


_a 2. Dor departe - 


Senza msh rA 


à 
Kuan lense, malinco nito 


-i i 
m | bumu!  Su- mă Dov S-a- de- nà 
CA maine) PR : 


Este singura parte care începe senza misura pe o structură vocalizată de esență trisonică. 
Agitato realizează impresia unui dialog între bas şi sopran (Presto) ce subliniază ideea poetică 
(Vântul bate), dar totul se termină cum a început: în Lento — perdendosi, structura trisonică lăsând 
locul unui cluster la vocile de tenor, alt şi sopran, în divisi, împlinind sensul pe care Blaga l-a 
definit: „dorul nu e cântat prin intermediul obiectului, spre care e orientat (iubita, casa, familia, 


peisajul); dorul e cântat pentru el însuşi, ca stare aproape fără obiect.” !° 


3. „Cine crede dorului” 


„Cine crede dorului / Are casa cucului / Şi odihna vântului”... 


1% Ibidem, p. 219. 

Tema lirică a altistelor (Cine crede dorului), imitată liber de tenor, surprinde acel „balans 
dintre celular-figural şi motivic incipient” la care compozitorul face referire în studiile sale, dar 
pedala pe La declamată a basului continuă cu un cluster în divisi la celelalte voci (Are casa 
cucului). Dialogul dintre alt şi tenor, respectiv bas şi sopran (Și odihna vântului) va fi întrerupt de 
momente polifonice cu efect de cor mut, metaforă a tulnicului, în imitație severă, transformată în 
oscilaţii aleatorice, invocarea vântului suferind transformări de la Presto feroce în ff (măs. 11) — 
Calmo (măs. 12) şi sempre accelerando (măs. 18) la perdendosi final (măs. 22). 

Constatând că odată cu Enescu „se produce o revenire treptată la structurarea 


108 . 
2? Vasile Herman 


celular-variațională a creației românești”, la „valorile folclorului autohton 
insistă asupra „procedeului variaţiei celulare continue”, considerat a fi o „reeditare, la altă scară și 
cu alte mijloace — mult mai avansate şi mai conştientizate —, a modului prim, ancestral, de a gândi 
muzica”, un „arc peste timp” care „închide circuitul dezvoltării celulare.” 1” 

Romeo Ghircoiaşiu, la rândul său membru în comisia doctorală care a evaluat teza lui Vasile 
Herman intitulată Formă și stil în noua creație muzicală românească, remarca faptul că 
investigațiile autorului „merg tot mai mult înspre analiza metodelor de creaţie şi mai puţin în sensul 
analizei lucrărilor”, iar „analiza nu mai apare ca moment particular al unui sistem teoretic, ci ca o 
justificare a unei teorii.” Într-adevăr, în teza devenită referință bibliografică în domeniul 
muzicologiei, autorul notează: „problema repetiţiei ca procedeu al variaţiei unei anumite celule 
melodice se pune cu subtilitate crescută în lucrările unde ea se asociază cu procedee de transpoziţie, 
cu schimbări subtile ale ritmului - cel mai adesea prin augmentare, diminuţie etc. - precum şi cu 
variația timbrală în cadrul orchestrei.” lar concluziile analitice se metamorfozează într-un ghid al 
stilurilor componistice: „formulă-citat, disociată în segmente mai mici” (fragmente motivice tratate 
celular), incluse într-o amplă „invenţiune simfonică”; „mânuirea segmentelor-serie prin: diminuţii, 
variații sau augmentări ritmice, transpoziții, inversări, recurenţe, fragmentări de tronsoane, canoane, 
stretti, pedalizări de sunete, segmente de ostinato care creează apropieri de passacaglia, intruziunea 
sunetelor cromatice cu rol coloristic”, toate acestea devenite „arsenal al muzicii seriale” (în creația 
lui Octavian Nemescu); „sunete determinate şi indeterminate”, cu „libertăţi de ordin ritmic (sunete 
lungi) şi pasaje neîncadrabile în măsură” (tehnici proprii lucrărilor lui Cornel Ţăranu); „texturarea 
discursului” în „muzici de esenţă repetitivă” (la Mihai Moldovan); „gândirea ciclică” şi „variaţia 
continuă”, „izomorfismul structural” (în opusurile lui Sigismund Toduţă), „variația prin calcul 
matematic a unor structuri preexistente sau rezultate din proporţii prezente în natură, construcții 


arhitectonice sau opere de artă” (proprii creaţiei lui Ştefan Niculescu). !!° 


1% Vasile Herman, Procedee ale dezvoltării structurale în muzica românească contemporană, în: „Lucrări de 
muzicologie” vol. XXI, Academia de Muzică „Gh. Dima” Cluj-Napoca, 1991, p. 42. 

10 Ibidem, p. 43. 

10 Ibidem, pp. 45-53. 

Vasile Herman surprinde două caracteristici definitorii ale muzicii româneşti contemporane, 
„compensarea” şi „afirmarea”, prima datorată „formelor de cultură apărute în arta europeană a 
timpurilor” care au fost reluate şi „puse în acord cu sensibilitatea şi realități autohtone”, cea de-a 
doua generată de „înglobarea în forme culte” a elementele de folclor, ceea ce, spune Maestrul, 


»111 


situează sensibilitatea noastră „în rândul valorilor artei universale. Legătura cu folclorul devine 


»112 


„Coeficient stilistic unificator” ^, „tradițiile improvizatorice din folclorul autohton” constituind 


„temelia formelor deschise sau de factură aleatorică din muzica cultă”, ceea ce „restituie artei 
sonore legătura cu practicile ancestrale”. !"? 

Concluziile tezei sunt apodictice: creația românească este la nivelul „„maturizării sale 
depline”!! iar „mijloacele contemporane de lucru se asociază în modul cel mai adecvat cu practicile 
folclorice.” 

Preocupările pentru folclorul autohton au depăşit cadrul tehnicilor de compoziție din muzica 
românească contemporană, fiind materializate de către Vasile Herman în două studii, primul 
intitulat Formă şi structură în Folclorul Muzical Românesc”, datat 2.12.1998, iar cel de-al doilea 
Vechime şi identitate în muzica tradițională românească, scris în 2007, ambele purtând subtitlul 
Preliminarii la o estetică a muzicii populare româneşti. 

Interpretat altfel decât de pe poziţiile etnomuzicologiei tradiționale, folclorul este studiat 
prin prisma „raporturilor dintre structură - morfologie - formă”. Pornind de la convingerea că 
„alcătuirea structurii influenţează morfologia şi forma unui cântec popular”, autorul distinge „trei 


căi posibile ale alcătuirii formale”: 


1. „Preponderenţa figural-celulară” (ce conduce la „un discurs de tip dezvoltător, bazat pe 
variaţia continuă melodică şi ritmică, ce ocoleşte simetriile structurale”, generând un „cursus 
melodic cu arcuire”); 

2. „Preponderenţa motivică (ce dă naştere unor „structuri morfologice cu anumite simetrii 
determinate de existența cadenţelor şi cezurilor”, generând „forma strofică bazată pe 
periodicitatea structurii”, în „piese strofice, cu refren sau de dansuri”); 


3. „Interferenţa dintre figură şi motiv (în cântecul propriu-zis)”.11$ 


1 Vasile Herman, Formă şi stil în noua creaţie muzicală românească, ed.cit., pp. 29-30. 

"2 Ibidem, p. 158. 

15 Vasile Herman, rezumatul Tezei de doctorat. 

14 ceea ce l-a determinat pe muzicologul Octavian Lazăr Cosma, de asemenea membru al comisei doctorale, să 
remarce: „formularea din titlu: “maturizare deplină” [...] pare cel puţin nepotrivită, fiind vorba de căutări insistente şi 
rapide schimbări de tehnici stilistice.” 

'5 publicat la Editura MediaMusica, Cluj-Napoca. 

1* Vasile Herman, Formă şi structură în Folclorul Muzical Românesc (Preliminarii la o estetică a muzicii populare 
româneşti), Editura MediaMusica, Cluj-Napoca, f.a., p. 4. 

Astfel, pentru folclorul românesc „balansul dintre celular-figural şi motivic incipient pare a 


fi o constantă”, iar creaţia cultă autohtonă poate trage câteva concluzii semnificative cu privire la 
tipologia discursului pe care o promovează, raportând-o la structurile fundamentale din cântecul 
popular”. Aceasta „direcţionează într-un anumit fel procesul compozițional, ocolind caracterele 
neoclasice şi neobaroce”, iar „pentru a promova o conducere neconvenţională a melodiei sau a 
structurilor polifonice dintr-o piesă contemporană, va fi nevoie de studiul atent al structurilor 
primordiale din cântarea populară”.!!” 

Muzica românească are drept principală coordonată „caracterul ancestral fie latent, fie 
exprimat cu voită claritate”, căci, corespunzător caracteristicilor care-i dau valoare, vechimea şi 
identitatea, „în muzica noastră se regăsesc ecourile unei lumi arhaice care s-a păstrat aproape intactă 
sau ale cărei sonorități fac referințe directe sau latente la lumea cântecului tradiţional străvechi.” 

Sigismund Toduţă aprecia, în referatul asupra tezei de doctorat susținute de Vasile Herman, 
„pătrunderea în zona creaţiei, proprie manierei ‘di compore” cu 12 sunete”, „drumul parcurs de la 
sesizarea organizării structurale şi până la polifonia rezultată din dialogul maselor sonore”, 
„capacitatea de a sublinia prezenţa simbolurilor logicii matematice”, „identificarea [...] variatelor 
aspecte de “organizare””, ceea ce însemna, în opinia Maestrului, „a cerceta însăşi natura “factorului 
de prim ordin în aprecierea stilistico-formală” a creaţiei muzicale contemporane”. 

O alternativă a fundamentelor arhaice ale creației populare este apelul la forme şi genuri ale 
muzicii culte, care probează nu numai „marea unitate antropologică a lui homo archetypus” aşa cum 
a definit-o Gilbert Durand, ci şi interpretarea conceptului de „muzică arhetipală” ca pleonasm, căci, 
potrivit observaţiei lui Corneliu Dan Georgescu, „muzica nu poate fi decât arhetipală”. Iar creația 
lui Vasile Herman cuprinde multe exemple de acest fel: Sonata da ricercar pentru pian (1958, p.a. 
13 mai 1963), Sonată-baladă pentru oboi şi pian (1961), Partita pentru pian (1961, p.a. la Radio: 
noiembrie 1968), Polifonie pentru 7 grupe instrumentale (1969), Paleomusica (1980), cantată 
pentru bariton, cor mixt, instrumente de suflat, pian şi percuție, versuri de Neagoe Basarab (p.a. 
Cluj, 24 noiembrie 1980, orchestra şi corul Conservatorului, dirijor - Constantin Rîpă), Cantus 
gemellus pentru violoncel şi clarinet (1994). 

Vasile Herman reeditează modul prim, ancestral, de a gândi muzica, în noua sa creaţie, 


119 


Ciaccona Per Clarinetto, Violoncello e percussione (2003) `, prezentată în p.a.a. cu ocazia ediției 


17 1bidem, pp. 30-31. Autorul detaliază: „pentru „valorificarea latenţelor ascunse ale folclorului” (ale „cântării 
tradiționale”), compozitorul va apela la: „heterofonie, polifonie neimitativă, precum şi cea structurală, variante ale 
tehnicii de ostinato sau combinări ale acestora”. „Forme de fugă sau altele de aceeaşi factură [...] ţin mai mult de 
recuperarea sau compensarea, ca procedeu componistic, ale unor tehnici tradiţionale care lipseau iniţial dintr-o anumită 
şcoală naţională.” 

118 Vasile Herman, Vechime şi identitate în muzica tradițională românească (Preliminarii 2 la o estetică a folclorului 
muzical românesc), Cluj-Napoca, 2007. 

119 Orchestra: Clarinetto in B, Percussione: Vibrafono, 3 Gonghi, 3 P-tti sosp., 1 T-tam, 1 Gr. Cassa (col ped.), Sonagli, 
3 Legni, 3 B-gos (1 sonatore), Bacch: normale, mole, di legno, Violoncello. 

2009 a Festivalului „Cluj modern”, fără a recurge la citate, cu o temă originală într-o continuă 
variație figurală şi formule de invenţie liberă. Apariţia temei melodice simultan la violoncel şi 
clarinet, dar în ipostaze ritmice diferite, a permis o diferenţiere, pe parcursul demersului analitic, a 
unei Tema passacaglia (Tpas.), cu profil ritmic egal, descendent, a unei Tema chaconne (Tch.), 
inspirată de sunetele capului de temă C-H-(As) şi o temă ritmică (Tr.), preluată din Tch. 


Tema din bas (violoncel) aminteşte de profilul şi simetria Passacagliei de Bach pentru orgă, 


Ex.]. 


CIACCONA 


Vasile Herman 
Andante 


Gonghi 


sau, de ce nu, măreţia părții finale din Simfonia a IV-a de Brahms, ori a magistrului Sigismund 


Toduţă din Simfonia a II-a. 

Tema apare la toate vocile, chiar şi la instrumentele de percuție, prin profilul ritmic preluat 


de la clarinet. Instrumentele sunt tratate egal, fiecare având intervenţii tematice, iar în cadență, 


evoluează solo cu scriitură personalizată. 
Invocarea barocului se realizează nu doar prin topica temei dar şi prin stileme: polifonie 


latentă, 


rit. . == p 
rosie es5 o 
EREE =, 


Pai 

Pai 

—— Da == 
3 


ai. [4 
k 5 
= | 
f 3 3 3 3 3 
vibr. O p a ae E a aa 
= Ie: iz IT III | E 
(pizz.) o 3 arco 
22 — Z == === === a Ea 19 


V-el, 


scriitură de coral: 


Ex.2c. 


Arhitectonica lucrării prezintă o simetrie tristrofică: var. 1-5 — polifonice, 6-8 — 
improvizatorice şi 9-13 — polifonice. Evoluţia tempo-ului urmează un curs asemănător: Andante la 
început, pulsul variaţiunilor se va accelera la Allegro în var. 7, 


Ex.3. 


[7] Allegro - senza misura 


PE 3 giii oy m 
a | == ai === = = = 

pentru a reveni la Tempo I în var. 11, finalul (ultimele două măsuri din 12 şi var. 13) decelerând în 


Adagio, urmat şi de o descreştere dinamică la pp. 


Tempo-ul Clarinetto | Percussione | Violoncello Observaţii 
variaţiunilor in B 
Tema | Andante 5/4mf | Tch. Tritm. Tpas. Polifonie Imitativă 
vlc. — cl. — Tam-tam 
1 Andante 5/4mf | Tch. inv. Cpt. Cpt Tema inversată la 
cl. 
2 Andante 5/4mf | Tch. var.1 Cpt Tch Polifonie Imitativă 
Desc. vle. — cl. 
3 Capriccioso-poco | Tpas., fig. Cpt Cpt. Polifonie latentă 
rubato 4/4 mf — 2 voci La cl. 
Polifonie 
latentă 
4 Tempo I 10/4 mf | Tch. var.2 Cpt Tch Polifonie Imitativă 
Asc. vle. — cl. 
5 Tempo 14/4f Tch Cpt. Cpt. cl. prefig. Dies irae 
double transp. 5 Vibrafon (2) 
6 Libero — quasi Tacet Tacet Ti. Improvizația vlc. 
cadenza f 
7 Allegro — senza | Tch Ti. Tstr Improvizația 
misura 7M percuţiei, Tch fără 
molto agitato ff ritm la cl. 
8 un poco liberof | Ti Tremolo tacet Improvizația cl. 
9 Maestoso 12/4 f | Tch Tstr Tpas Punct culminant! 
Tempo I 7M Repriza 
(Andante) 
misterioso 4/4 p 
10 Coral — 12/4 mf | Tch8 Tremolo Tpas Schimbare registru 
Allegretto la cl. 
Libero 
11 Tempo I 11/4 mf | Tpas Tch ritm. Tpas cl. — vle. 
Amplo Gonghi, Imitație 
P-tti, 
Legni 
B-gos 
12 Calmando 4/4p | Tch Tremolo Tcap T suprapusă la cl. şi 
Libero (Adagio) vle 
13 Adagio 4/4 p Tch Tr. Tpas Stretto: P-tti, vle., 
cl. 

Finalul este aidoma începutului: rememorarea temei în formația instrumentală inițială 


(clarinet, Tam-tam, violoncel). 
Ex. 4. 


s [13] Adagio 


: non vibr. _ 
af = == —— == == = == i == = 
d i f == = = 
| bacch. mole | aa -x7 i 

F =3 = 
s 

ORE 


T-tam |H e 


Po A 
(pizz.) 


Cluj Napoca, 19 V 2003 


Incipit-ul pe sunetul Do la violoncel, o posibilă metaforă-omagiu a Passacagliei bachiene, 
este complementar sensului adus de ultimele sunete ale lucrării, unde mersul treptat descendent (un 
passus duriusculus?) sugerează o verosimilă încifrare în finalis-ul virtual pe nota re (părăsită pentru 
sensibila inferioară) a memento-ului nostalgic care ne ghidează spre „unisonul” ultim al Ciacconei 
din Partita în re minor. lar tiparul ar putea fi redenumit, aşa cum a procedat şi Louis Couperin, 


Chaconne en Passacaille, formă mixtă, amintită, de altfel, de către Vasile Herman, într-unul dintre 


volumele muzicologice la care şi-a adus o esenţială contribuție.’ 


120 Sigismund Toduţă, în colaborare cu Vasile Herman, Formele muzicale ale Barocului în operele lui J.S. Bach, vol II, 
Variațiunea, Rondoul, Editura Muzicală, Bucureşti, 1978. 

